Държавен вестник, бр. 16, 2026 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  16
Г л а в а  п е т а
ПРЕДОСТАВЯНЕ НА ВЪЗДУШНОАТРАК­
ЦИОННИ УСЛУГИ, ПРЕДСТАВЛЯВАЩИ 
ИЗТОЧНИК НА ПОВИШЕНА ОПАСНОСТ
Чл. 20. (1) Предоставянето на въздушно­
атракционни услуги, представляващи източ­
ник на повишена опасност, се извършва от 
доставчици на услуги, вписани в регистъра 
по чл. 6, ал. 1, при спазване на изискванията 
на този закон, Закона за гражданското възду­
хоплаване и актовете по тяхното прилагане. 
(2) Услугите по ал. 1, свързани с тандем­
ни скокове с парашут, се предоставят от 
авиационен оператор по чл. 64 от Закона за 
гражданското въздухоплаване или от лице, 
което има сключен договор за извършване 
на въздухоплавателна дейност с авиационен 
оператор. 
(3) Въздухоплавателните средства, използ­
вани за предоставяне на услуги по ал. 1, както 
и авиационните оператори трябва да отговарят 
на изискванията за безопасност, предвидени 
в Закона за гражданското въздухоплаване и 
в актовете по прилагането му.
(4) При предоставяне на услуги по ал. 1, 
свързани с изпълнение на тандемни полети 
с моторни или безмоторни парапланери и 
делтапланери или полети с развлекателна цел 
със свръхлеки въздухоплавателни средства, 
доставчикът на услугата следва да е или да 
разполага с пилот, който отговаря на изисква­
нията, определени в Закона за гражданското 
въздухоплаване и нормативните актове по 
прилагането му. 
(5) Тандемни полети с парапланер/делта­
планер, както и тандемни скокове с парашут 
се предоставят само от доставчик на услуги 
по ал. 1, който е или има нает тандемен 
инструктор.
(6) Доставчик на услуги по ал. 1, който 
предоставя услуги с полети с аеростат, следва 
да отговаря или да има наето лице, което да 
отговаря и на изискванията, посочени в Регла­
мент за изпълнение (ЕС) 2018/395 от 13 март 
2018 г. за определяне на подробни правила 
за експлоатацията на аеростати, както и за 
лицензирането на летателните екипажи на 
аеростати в съответствие с Регламент (ЕС) 
2018/1139 на Европейския парламент и на Съ­
вета от 4 юли 2018 г. относно общи правила 
в областта на гражданското въздухоплаване 
и за създаването на Агенция за авиационна 
безопасност на Европейския съюз и за из­
менение на регламенти (ЕО) № 2111/2005, 
(ЕО) № 1008/2008, (ЕС) № 996/2010 и (ЕС) 
№ 376/2014 и на директиви 2014/30/ЕС и 
2014/53/ЕС на Европейския парламент и 
на Съвета и за отмяна на регламенти (ЕО) 
№ 552/2004 и (ЕО) № 216/2008 на Европейския 
парламент и на Съвета и Регламент (ЕИО) 
№ 3922/91 на Съвета. 
(7) Изискванията за безопасност при пре­
доставяне на услугите по ал. 1, както и за 
безопасност на съоръженията, оборудването 
и екипировката, с които те се предоставят, 
се определят с наредбата по чл. 119е, ал. 1 
от Закона за гражданското въздухоплаване. 
Г л а в а  ш е с т а
ПРЕДОС ТА ВЯНЕ Н А ВОДНОАТРА К­
ЦИОННИ УСЛУГИ, ПРЕДСТАВЛЯВАЩИ 
ИЗТОЧНИК НА ПОВИШЕНА ОПАСНОСТ
Чл. 21. (1) Предоставянето на водноатрак­
ционни услуги, представляващи източник на 
повишена опасност, във вътрешните морски 
води, териториалното море и вътрешните водни 
пътища се извършва в зони за предоставяне на 
водноатракционни услуги, определени съглас­
но изискванията на наредбата по чл. 5, ал. 4 и 
чл. 76а от Закона за морските пространства, 
вътрешните водни пътища и пристанищата 
на Република България.
(2) Условията и редът за предоставяне на 
услугите по ал. 1, изискванията за безопасност 
при предоставянето им и за безопасност на 
съоръженията, оборудването и екипировката 
се определят с този закон и с наредбата по 
чл. 5, ал. 4 и чл. 76а от Закона за морските 
пространства, вътрешните водни пътища и 
пристанищата на Република България. 
Чл. 22. (1) Предоставянето на водноатрак­
ционни услуги, представляващи източник на 
повишена опасност, във водни обекти извън 
тези по чл. 21, ал. 1 се извършва от достав­
чици на услуги, вписани в регистъра по чл. 6, 
ал. 1, при спазване на изискванията на този 
закон и на актовете по неговото прилагане.
(2) Условията и редът за предоставянето на 
услугите по ал. 1, изискванията за безопасност 
при предоставянето им и за безопасност на 
съоръженията, оборудването и екипировка­
та се определят с наредба на Министерския 
съвет по предложение на министъра на ико­
номиката и индустрията, на министъра на 
туризма, министъра на младежта и спорта и 
на председателя на Държавната агенция за 
метрологичен и технически надзор. 
Г л а в а  с е д м а
ПРОВЕРКА НА СЪОТВЕТСТВИЕТО НА 
СЪОРЪЖЕНИЯТА, ОБОРУДВАНЕТО И 
ЕКИПИРОВКАТА ПРИ ПРЕДОСТАВЯНЕТО 
НА АТРАКЦИОННИ УСЛУГИ, ПРЕДСТАВ­
ЛЯВАЩИ ИЗТОЧНИК НА ПОВИШЕНА 
ОПАСНОСТ
Чл. 23. (1) Проверка на съответствието на 
съоръженията, оборудването и екипировката, 
включително предпазните средства, използва­
ни при предоставянето на услуги по чл. 2, се 
извършва от акредитирани органи от вида А 
съгласно изискванията на БДС EN ISO/IEC 
17020 с изключение на проверката на съот­